Odense Adresse-Contoirs Efterretninger, 1843-11-23
Udlandet. Storbrittannien. Det er lykkedes O'Connel's og hans Medanklagedes Advocater foreløbigt at bevirke en øieblikkelig Udsættelse i Sagen, idet de have andraget om Klagens Afviisning paa Grund af den formeentlige Formalitetsfeil, at Storjuryens Medlemmer ikke, saaledes som Loven byder det, ere blevne offentligt tagne i Eed. Generaladvocaten paastod herimod, at denne Exception skulde strax den første Tægtedag være bleven fremsat, men Retten besluttede, at anerkjende Exceptio nen og at udsætte Discussionen om dennes Gyldighed i fire Dage. Man troer heraf at torde udlede, at Juryen er stemt for O'Connel. Hvorledes Folket er sindet, kan bedst skjønnes deraf, at, da Rygtet udbredte sig, at O'Connels Proces alt var faldet ud til hans Fordeel, eller, som Menigmand udtrykte sig, at Protestanterne vare slagne", saaes pludselig om Natten mellem den 11 og 12 ds. Signalblus paa alle Høie fjernt og vidt i Landet forbi Cork ligetil Bantry, hvortil der lød Jubelraab og Blæsen i Horn. Ogsaa Mordanfaldene tiltage igjen og i Grevskabet Tipperary er saaledes en heel Familie ved høilys Dag bleven overfaldet og svært saaret. En militair Occupation og en Criminalproces synes i det Hele taget ikke - i Jrland i det Mindste – at være det sikkreste Middel til at berolige Folket og gjenerhverve Regjeringens Anseelse. Hertugen og Hertuginden af Nemours ere den 15 de vendte tilbage til Windsor, de havde givet Bidrag til det store Bal, som den 16de skulde gives i London til Bedste for de trængende Polakker. Det hedder, at de høie Gjæster ville opholde sig længere i Engelland, end efter Bestemmelsen, og at de navnligen den 25 eller 27 ds. ville fra Windsor reise til det pragtfulde i Derbyshire beliggende Slot, der tilhører Hertugen af Devonshire. - Med Hertugen af Bordeaux gaaer det kun kummerligt: Hr. Berryer er atter reist bort fra Hertugen af Northumberlands Slot Alnwid og den derværende legitimistiske Forsamling har opløst sig. Bladet "Standard", Toryministeriets Organ indeholder, med Hensyn til begge disse Besøg, følgende for Frankerig særdeles beroligende Artikkel: "Vi ere bemyndigede til at erklære, at Hertugens og Hertuginden af Nemours's Ankomst til Engelland er en Følge af en personlig Jndbydelse fra vor Dronning, dengang hun var i Eu. Vi ere fremdeles bemyndigede til at erklære, at denne Jndbydelse for nylig er bleven fornyet i de hjerteligste Udtryk og at Hs. Majestæt selv har valgt de første Dage af November til Modtagelsen. Saaledes troe vi tilstrækkeligt at have forklaret disse ophøiede Personers Sammentræf med Hertugen af Bordeaux og at have udslettet enhver utidig Bekymring hos de Personer, der synes at være blevne saa forundrede derover. Det er unødvendigt at bemærke, at disse Personer ikke ere Engellændere. – J Paris var Man naturligviis meget spændt paa at erfare Hr. de Lamartines Anskuelser i denne Sag og disse læses nu i det sidstudkomne Nummer af Bladet Bien public. Hr. de L. udhæver her, at den franske Regjering selv har meddeelt de fornødne Passer til de Legitimister, der ere reiste til Engelland, for at træffe sammen med Hertugen, af Bordeaux. J Republikken, navnlig i Conventets Tid, havde Man guillotineret de Mænd, der saa aabenbart erklærede sig imod den bestaaende Orden; under Directoriet havde Man forviist, i Keisertiden skudt og under Restaurationen retsligen forfulgt slige Personer. Jkkun den nuværende Regjering synes at være stærk no til at lade Legitimisterne gjøre hvad de ville der er ikke Tanke til at legitimistiske Jntriger nu skulde kunne forstyrre Landets No.